„Dacă vă amintiţi acum câteva luni când am învestit acest guvern am avut o soluţie simplă şi clară, i-am rugat să termine cu această mega ţopăială fiscal bugetară, dar nu s-a întamplat aşa. Adică în privinţa comportamentului fiscal am cam luat-o pe arătură cum se spune popular. Am pierdut ce se numeşte predicitibilitate şi sustenabilitate. Aşa nu mai merge. Această predicitibilitate e vitală într-o economie sănătoasă. Cum sustenabilitatea e vitală, adică să avem politici şi măsuri care permit creşterea bunăstării populaţiei.”

…bunăstarea populaţiei devine un termen tot mai abstract pentru guvernarea roşie. Am început cu declaraţia preşedintelui României, care nu spune nimic nou, dar care de la înălţimea funcţiei pe care o deţine Klaus Iohannis, dă greutate tuturor afirmaţiilor pe care eu, economiştii, analiştii, patronatele şi sindicatele le-au făcut pe diverse canale.

În acest moment se conturează un tablou cel puţin ciudat. Guvernul Tudose dă semne ca ar fii într-o lume paralelă cu cea a României. Absolut toată lumea trage semnale de alarmă. De la Bruxelles şi până la Bucureşti, nimeni, dar absolut nimeni, nu vede cu ochi buni măsurile guvernului.

Comisia europeană a declanşat procedura de deviaţie semnificativă în privinţa deficitului bugetar. Toată lumea trage semnale de alarmă, doar guvernul are senzaţia (sau doar transmite asta) că lucrurile sunt pe făgaşul cel bun.

Dacă ne uităm însă la realitatea economică vedem dezastrul: TVA split decizia care mai are mai puţin de două luni până la aplicare dar despre care nimeni nu ştie exact ce impact va avea, i mpozitul pe gospodărie introdus şi retras din lipsa unei coerenţe în managementul economic al acestei ţări, ciuntirea Pilonului II de pensii negată iniţial dar confirmată în cele din urmă chiar de către ministrul Muncii, taxa de solidaritate anunţată, apoi retrasă şi în final introdusă în noul cod fiscal.

Toate aceste decizii besmetice au dus la reducerea semnificativă a investiţiilor străine. România a picat, într-un top al ţărilor unde este bine să faci business sub Republica Moldova, ceea ce arată perspectivele sumbre spre care ne duce cu succes această coaliţie politică. Din păcate acest drum este fără întoarcere, iar experimentul economic eşuat va fi plătit de noi. Şi nu va fi ieftin.